OpenLLM-France/wikimedia huggingface dataset:
# Ramon Artigas Rigual

Ramon Artigas Rigual (Vilanova i la Geltrú, 1 de març de 1908 - Caracas, 4 de gener de 1995) fou un nedador català, especialista en distàncies llargues, que va competir durant les dècades de 1920 i 1930.
Membre del Club Natació Atlètic, aprengué a nedar a les aigües de Vilanova. En el seu palmarès destaquen nou Campionats de Catalunya, dos de 400 metres i set dels 1.500 metres lliures, i caorze d'Espanya, dos dels 400, sis dels 1.500 i sis més dels 2.000 m en mar obert. El 1928 va prendre part en els Jocs Olímpics d'Amsterdam, on fou setè en la prova dels 4x200 metres lliures del programa de natació. Feia equip amb Francesc Segalà, Estanislau Artal i Josep González.
En el seu palmarès també destaquen divuit rècords d'Espanya, en modalitats entre els 300 i 1.500 metres lliure, entre el 1925 i el 1933. Guanyà sis edicions de la travessia al Port de Barcelona (1926, 1928-32), quatre travessies al port de Tarragona (1926, 1927, 1928, 1931) i la Copa Nadal de natació el 1930.
Els anys cinquanta emigrà a Veneçuela.

## Referències

* ↑ Mestres, Francesc X. Puig Rovira. Diccionari biogràfic de Vilanova i la Geltrú: dones i homes que han fet història. 1a ed.. Vilanova i la Geltrú: Ajuntament de Vilanova i la Geltrú, 2003, p. 34. ISBN 84-85960-83-1 [Consulta: 5 febrer 2019].
* 1 2 3 «Ramon Artigas Rigual». Enciclopèdia de l'esport català. Barcelona: Grup Enciclopèdia Catalana.
* ↑ «Ramón Artigas Olympic Results». sports-reference.com. Arxivat de l'original el 18 d'abril 2020. [Consulta: 3 febrer 2019].
# Raymond Smillie

Raymond Smillie (Toronto, 18 de gener de 1904 - Sault Ste. Marie, 21 d'abril de 1993) va ser un esportista canadenc que va competir durant la dècada de 1920. De jove practicà nombrosos esports, futbol, golf, gimnàstica, rem, natació i tennis, però fou com a boxejador on aconseguí els seus principals èxits.
El 1928 va prendre part en els Jocs Olímpics d'Amsterdam, on guanyà la medalla de bronze de la categoria del pes wèlter, en perdre en semifinals contra Raúl Landini i guanyar en el combat per la tercera posició a Robert Galataud.
Poc després dels Joves es va retirar i durant la dècada de 1930 va fer d'àrbitre. Durant la Segona Guerra Mundial va servir amb la Royal Canadian Navy, arribant al rang de tinent.

## Referències

* 1 2 3 «Ray Smillie Olympic Results». sports-reference.com. Arxivat de l'original el 10 de novembre 2012. [Consulta: 18 setembre 2018].
# Raymonda Vergauwen

Raymonda Vergauwen (Sas van Gent, 15 de març de 1928 - Sas van Gent, 5 d'abril de 2018) fou una nedadora belga, especialista en braça, que va competir entre les dècades de 1940 i 1960.
Nascuda de pares belgues, va créixer als Països Baixos.
El 1948 va batre el rècord belga dels 200 metres braça, un rècord que va mantenir fins al 1958 i que va millorar en dues ocasions, passant de 2'56.60" el 1948 a 2'54.80" el 1952. Aquest rècord no fou millorat fins al 1958 amb un temps de 2' 51,00".
El 1950 va guanyar la medalla d'or en els 200 metres braça del Campionat d'Europa de natació que es va disputar a Viena. Dos anys més tard va prendre part en els Jocs Olímpics de Hèlsinki, on quedà eliminada en sèries en la prova dels 200 metres braça del programa de natació.
Es va retirar de la competició el 1964 i passà a exercir de jutge esportiu.

## Referències

* 1 2 3 «Oud-topzwemster Raymonda Vergauwen uit Sas van Gent overleden» (en neerlandès), 07-04-2018. [Consulta: 5 maig 2019].
* 1 2 «Chronologie Belgisch record 200 meter schoolslag kortebaan (v)» (en neerlandès). [Consulta: 5 maig 2019].
* ↑ European Swimming Championships (Women). gbrathletics.com
* ↑ Raymonda Vergauwen a Sports Reference (arxivat)
# Renate Rudolph

Renate Rudolph (Leipzig, 24 de novembre de 1949) fou una jugadora d'handbol alemanya que va competir sota bandera de la República Democràtica Alemanya durant les dècades de 1970 i 1980.
El 1978 va guanyar el Campionat del món d'handbol que es va disputar a Txecoslovàquia. Dos anys més tard va prendre part en els Jocs Olímpics de Moscou, on guanyà la medalla de bronze en la competició d'handbol.
A nivell de clubs jugà al TSC Berlin.

## Referències

* ↑ Women Handball World Championship 1978 in Czechoslovakia 30.11-10.12 Champion East Germany a todor66.com
* 1 2 «Renate Rudolph Olympic Results». sports-reference.com. Arxivat de l'original el 18 de desembre 2012. [Consulta: 2 novembre 2019].
# Renato Bracci

Renato Bracci (Liorna, 8 de setembre de 1904 - Liorna, 2 de març de 1975) va ser un remer italià que va competir durant la dècada de 1930.
Va prendre part en els Jocs Olímpics d'Estiu de 1932 de Los Angeles, on guanyà la medalla de plata en la competició del vuit amb timoner del programa de rem. Al seu palmarès també destaquen dues medalles de plata al Campionat d'Europa de rem.

## Referències

* 1 2 «Renato Bracci Olympic Results». sports-reference.com. Arxivat de l'original el 14 de desembre 2012. [Consulta: 21 gener 2019].
# Reni Erkens

Reni Erkens (Oberhausen, 24 de juny de 1904 - 22 d'octubre de 1987) va ser una nedadora alemanya que va competir duran la dècada de 1920. Es casà amb Ernst Küppers i fou mare d'Ernst-Joachim Küppers.
El 1928 va prendre part en els Jocs Olímpics d'Amsterdam, on va disputar tres proves del programa de natació. Fou quarta en la prova de 4x100 metres lliures, mentre en els 100 i 400 metres lliures quedà eliminada en sèries.
Guanyà cinc títols nacionals dels 100 metres lliures (1926-1930) i un dels 400 (1929). El 1927 guanyà la medalla de bronze en els 4x100 metres lliures dels Campionats d'Europa de Bolonya.

## Referències

* 1 2 3 «Reni Erkens Olympic Results». sports-reference.com. Arxivat de l'original el 15 de setembre 2011. [Consulta: 10 gener 2019].
# René Barbier (tirador d'esgrima)

* Aquest article tracta sobre el tirador d'esgrima. Si cerqueu el viticultor català, vegeu «René Barbier».
René Barbier (Dijon, 4 de març de 1891 - Pully, 14 de febrer de 1966), anomenat PonPon, va ser un tirador d'esgrima francès que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla de plata en la prova d'espasa per equips del programa d'esgrima.

## Referències

* ↑ «René Barbier Olympic Results». sports-reference.com. Arxivat de l'original el 17 d'abril 2020. [Consulta: 2 octubre 2018].
# René Bondoux

René Bondoux (Bar-sur-Aube, 26 de maig de 1905 - Neuilly-sur-Seine, 6 de maig de 2001) va ser un tirador d'esgrima francès, especialista en floret, que va competir durant la dècada de 1930.
Va prendre part en els Jocs Olímpics d'Estiu de 1932 de Los Angeles, on guanyà la medalla d'or en la competició de floret per equips del programa d'esgrima. Quatre anys més tard, als Jocs de Berlín, guanyà la medalla de plata en la prova de floret per equips. Mai guanyà cap títol mundial, però si una plata el 1935, i diversos títols nacionals.
El 1940, durant la Segona Guerra Mundial, va ser capturat pels alemanys, però aconseguí escapar fins a Tunísia, on va lluitar amb la Resistència francesa. Durant l'agost de 1944 va dirigir una divisió blindada en la invasió del sud de França, i com a ajudant del General De Lattre de Tassigny, va ser testimoni de l'signatura de l'armistici el 8 de maig de 1945.

## Referències

* 1 2 3 4 «René Bondoux Olympic Results». sports-reference.com. Arxivat de l'original el 17 d'abril 2020. [Consulta: 1r desembre 2018].
# Richard Corts

Richard Corts (Remscheid, 16 de juliol de 1905 - Remscheid, 7 d'agost de 1974) va ser un atleta alemany, especialista en curses de velocitat, que va competir durant la dècada de 1920.
El 1928 va prendre part en els Jocs Olímpics d'Amsterdam, on va disputar dues proves del programa d'atletisme. Va guanyar la medalla de plata en els 4x100 metres relleus, formant equip amb Georg Lammers, Hubert Houben i Helmut Körnig. En els 100 metres quedà eliminat en sèries.
Corts guanyà el campionat nacional dels 100 metres el 1925 o 1928. El 1925 va establir el rècord d'Europa dels 100 metres amb un temps de 10.5" i el 1928 igualà el rècord del món amb 10.4". Formà part del quartet alemany que el 1928 va establir el rècord del món dels 4x100 metres relleus amb 40.8".
Corts es retirà de la pràctica atlètica el 1930. Després de completar els estudis a Hèlsinki durant dos anys es va fer càrrec de la fàbrica de ganivets del seu pare (Josua Corts) a Remscheid. Es va suïcidar el 1974, als 69 anys.

## Millors marques

* 100 metres llisos. 10.4" (1928) Rècord del món
* 200 metres llisos. 21.8" (1925)
* 4x100 metres llisos. 40.8" (1928) Rècord del món

## Referències

* 1 2 3 4 «Richard Corts Olympic Results». sports-reference.com. Arxivat de l'original el 17 d’abril 2020. [Consulta: 25 octubre 2018].
* ↑ Richard Corts a trackfield.brinkster.net
# Richard Lucas

Richard Saville Clement Lucas (Marylebone, Londres, 27 de juliol de 1896 - Gosport, Hampshire, 29 de maig de 1968) va ser un remer anglès que va competir a començaments del segle xx.
Durant la Primera Guerra Mundial va servir a la Royal Artillery, sent segon tinent el 1915. En acabar la guerra estudià a la Universitat d'Oxford, on va destacar com a remer. El 1920 va prendre part en els Jocs Olímpics d'Anvers, on va guanyar la medalla de plata en la prova del vuit amb timoner del programa de rem.
El 1921 va formar part de la tripulació d'Oxford a la Regata Oxford-Cambridge. Guanyà la Grand Challenge Cup de la Henley Royal Regatta cinc vegades.
Lucas i la seva esposa René van passar els seus darrers anys rescatant vaixells abandonats. Va morir d'un atac al cor mentre navegava en un bot.

## Referències

* ↑ Suplement de la London Gazette, 24 febrer 1915
* ↑ «Richard Lucas Olympic Results». sports-reference.com. Arxivat de l'original el 18 d’abril 2020. [Consulta: 13 octubre 2017].
* ↑ «Lulworth - Guardian angels - the story of Richard and Rene Lucas». Arxivat de l'original el 2008-10-06. [Consulta: 13 octubre 2017].
# Richard Ripley

Richard Ripley (Middlesbrough, 23 de juny de 1901 - Hartlepool, juliol 1996) va ser un atleta anglès que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de bronze en la prova dels 4x400 m relleus del programa d'atletisme. Va formar equip amb Edward Toms, George Renwick i Guy Butler.

## Millors marques

* 400 metres llisos. 49.8" (1925)

## Referències

* 1 2 «Richard Ripley Olympic Results». sports-reference.com. Arxivat de l'original el 6 de gener 2009. [Consulta: 12 juny 2018].
# Richard Röstel

Richard Röstel (1872 – després de 1936) va ser un gimnasta alemany que va prendre part en els Jocs Olímpics de 1896, a Atenes. Poc se sap de la seva vida, però es té constància que va ser present als Jocs Olímpics de 1936 a Berlín com a convidat d'honor.
Röstel va tenir poc èxit en les proves individuals, puix va competir en barra fixa, barres paral·leles, cavall amb arcs i salt sobre cavall sense que en cap d'elles quedés entre els medallistes.
Amb tot, va guanyar dues medalles d'or formant part de l'equip alemany en les dues proves per equips, les barres paral·leles i la barra fixa.

## Referències

* 1 2 «Richard Röstel Olympic Results». sports-reference.com. Arxivat de l'original el 14 de novembre 2012. [Consulta: 1r setembre 2015].
# Risto Björlin

Risto Björlin (Vaasa, 9 de desembre de 1944) és un ex-lluitador finlandès, especialista en lluita grecoromana, que va competir durant les dècades de 1960 i 1970.
Durant la seva carrera esportiva va disputar tres edicions dels Jocs Olímpics. El 1964 i 1968 sense sort, mentre el 1972, a Múnic, guanyà la medalla de bronze en la prova del pes gall del programa de lluita grecoromana. En el seu palmarès també destaquen una medalla d'or, una de plata i una de bronze al Campionat d'Europa de lluita, cinc campionats nòrdics del pes gall, dos de Finlàndia del pes gall i un del pes mosca.

## Referències

* 1 2 «Risto Björlin Olympic Results». sports-reference.com. Arxivat de l'original el 17 d’abril 2020. [Consulta: 19 novembre 2019].
* ↑ Miesten kreikkalais-roomalaisen painin SM-tulokset 1898-2004 TUL: SM-kisojen tulokset
# Robert Martin (remer)

Robert Martin (anglès: Robert Doud Martin) (Tacoma, 19 de juny de 1925 - Gig Harbor, 18 d'octubre de 2012) fou un remer estatunidenc que va competir durant la dècada de 1940.
El 1948 va prendre part en els Jocs Olímpics de Londres, on guanyà la medalla d'or en la prova del quatre amb timoner del programa de rem. Formà equip amb Warren Westlund, Robert Will, Gordon Giovanelli i Allan Morgan.

## Referències

* ↑ «Bob Martin Olympic Results». sports-reference.com. Arxivat de l'original el 3 de març 2012. [Consulta: 10 juny 2019].
# Robert Moch

Robert Moch (Montesano, 20 de juny de 1914 - Issaquah, 18 de gener de 2005) fou un remer estatunidenc que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla d'or en la prova del vuit amb timoner del programa de rem. N'era el timoner.
Estudià a la Universitat de Washington.

## Referències

* 1 2 «Bob Moch Olympic Results». sports-reference.com. Arxivat de l'original el 18 de desembre 2012. [Consulta: 28 juliol 2019].
# Robert Nisbet

Robert Nisbet (Kensington, 23 de novembre de 1900 - Sutton, 13 de setembre de 1986), conegut com a Archie Nisbet, fou un remer anglès que va competir durant la dècada de 1920.
Nisbet era membre del London Rowing Club. El 1927, fent parella amb Terence O'Brien, guanyà la Silver Goblets de la Henley Royal Regatta. El 1928 va prendre part en els Jocs Olímpics d'Amsterdam, on disputà la prova del dos sense timoner del programa de rem. Formant parella amb Terence O'Brien guanyà la medalla de plata.

## Referències

* ↑ Henley Royal Regatta Results of Final Races 1839–1939 Arxivat 9 March 2012$^{[Datemismatch]}$ a Wayback Machine.. Rowinghistory.net. Consulta 18 març 2014.
* ↑ «Archie Nisbet Olympic Results». sports-reference.com. Arxivat de l'original el 18 d’abril 2020. [Consulta: 3 setembre 2018].
# Robert Paul

Robert Paul (Viganòs, 20 d'abril de 1910 - Peçac, 15 de desembre de 1998) va ser un atleta francès, especialista en curses de velocitat i salt de llargada, que va competir durant la dècada de 1930.
El 1936 va prendre part en els Jocs Olímpics de Berlín, on disputà tres proves del programa d'atletisme. En la prova del salt de llargada finalitzà en vuitena posició, mentre en les altres dues quedà eliminat en sèries.
En el seu palmarès destaca una medalla de plata en els 4x400 metres relleus del Campionat d'Europa d'atletisme de 1934 i dotze campionats nacionals.

## Millors marques

* 100 metres llisos. 10.6" (1934)
* 200 metres llisos. 21.8" (1934)
* Salt de llargada. 7m 70cm (1935)

## Referències

* 1 2 3 «Robert Paul Olympic Results». sports-reference.com. Arxivat de l'original el 17 d’abril 2020. [Consulta: 18 abril 2020].
* ↑ «Les finalistes des championnats de France - 1888 à 1969». Commission de la documentation et de l'histoire. [Consulta: 18 abril 2020].
* ↑ Fitxa a trackfield.brinkster.net
# Robert Sanz Jussà

Robert Sanz Jussà (Ontinyent, 11 de maig de 1908 - valor desconegut) va ser un boxejador valencià que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on quedà eliminat en vuitens de final de la categoria del pes lleuger pel futur campió olímpic Carlo Orlandi.
El 1931 i 1932 guanyà el títol de campió d'Espanya de boxa amateur del pes lleuger. Abandonà la pràctica de la boxa el 1937.

## Referències

* ↑ «Roberto Sanz Olympic Results». sports-reference.com. Arxivat de l'original el 13 d’agost 2011. [Consulta: 29 setembre 2018].
* ↑ «Robert Sanz Jussà». Enciclopèdia Catalana. [Consulta: 29 setembre 2018].
# Robert Will

Robert Will (Seattle, 20 d'abril de 1925 - Seattle, 14 d'octubre de 2019) fou un remer estatunidenc que va competir durant la dècada de 1940.
El 1948 va prendre part en els Jocs Olímpics de Londres, on guanyà la medalla d'or en la prova del quatre amb timoner del programa de rem. Formà equip amb Warren Westlund, Robert Martin, Gordon Giovanelli i Allan Morgan.

## Referències

* ↑ «Bob Will Olympic Results». sports-reference.com. Arxivat de l'original el 18 d’abril 2020. [Consulta: 10 juny 2019].
# Roberto Vestrini

Roberto Vestrini (Liorna, 30 de gener de 1908 - valor desconegut, 12 de març de 1967) va ser un remer italià que va competir durant les dècades de 1920 i 1930. Era germà dels també remers Renzo Vestrini i Pier Luigi Vestrini.
El 1932 va prendre part en els Jocs Olímpics de Los Angeles, on guanyà la medalla de plata en la competició del vuit amb timoner del programa de rem.
En el seu palmarès també destaquen dues medalles al Campionat d'Europa de rem, una d'or i una de plata.

## Referències

* 1 2 3 «Roberto Vestrini Olympic Results». sports-reference.com. Arxivat de l'original el 15 de desembre 2012. [Consulta: 21 gener 2019].
# Roger Norman

Roger Norman (Västerås, 2 d'agost de 1928 - 29 de novembre de 1995) fou un atleta suec, especialista en el triple salt, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on fou vuitè en la prova del triple salt del programa d'atletisme.
En el seu palmarès destaca una medalla de plata en la prova del triple salt del Campionat d'Europa d'atletisme de 1954, rere Leonid Sxerbakov, i set campionats nacionals suecs de triple salt entre 1952 i 1958.

## Millors marques

* Triple salt. 15,41 metres (1958)

## Referències

* 1 2 Roger Norman a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Stora Grabbar». [Consulta: 16 juny 2020].
* ↑ «Track and Field Statistics». [Consulta: 16 juny 2020].
# Roger Verey

Roger Verey (Lausana, 14 de març de 1912 - Cracòvia, 6 de setembre de 2000) fou un remer polonès que va competir durant les dècades de 1930 i 1940.
El 1936 va prendre part en els Jocs Olímpics de Berlín on, fent parella amb Jerzy Ustupski, guanyà la medalla de bronze en la prova del doble scull del programa de rem. En la prova de scull individual quedà eliminat en sèries. En el seu palmarès també destaquen set medalles al Campionat d'Europa de rem, tres d'or, dues de plata i dues de bronze, entre 1932 i 1938, i vint-i-dos títols nacionals.

## Referències

* ↑ «Roger Verey Olympic Results». sports-reference.com. Arxivat de l'original el 16 de desembre 2012. [Consulta: 28 juliol 2019].
* ↑ Verey Roger Roland Arxivat 2019-07-28 a Wayback Machine. a olimpijski.pl
# Ronald Davis (jugador d'hoquei sobre herba)

Ronald Davis (28 de desembre de 1914 - Manchester, 24 d'octubre de 1989) va ser un jugador d'hoquei sobre herba britànic que va competir durant la dècada de 1940.
El 1948 va prendre part en els Jocs Olímpics de Londres, on va guanyar la medalla de plata com a membre de l'equip britànic en la competició d'hoquei sobre herba.

## Referències

* ↑ «Ronald Davies Olympic Results». sports-reference.com. Arxivat de l'original el 30 de gener 2012. [Consulta: 5 abril 2019].
# Ronald Rawson

Ronald Rawson "Ron" Rawson (Kensington, Londres, 17 de juny de 1892 - Kensington, Londres, 30 de març de 1952) va ser un boxejador anglès que va competir en els anys posteriors a la Primera Guerra Mundial.
Mallin va ser campió britànic cinc anys consecutius, entre 1919 i 1923. També va ser campió del món del pes mitjà entre 1920 i 1928. No va perdre cap dels més de 300 combats que disputà com amateur, així com tampoc lluità com a professional.
El 1920 va prendre part en els Jocs Olímpics d'Anvers, on guanyà la medalla d'or de la categoria del pes pesant, del programa de boxa, en superar a la final al danès Søren Petersen.
Durant la Primera Guerra Mundial va servir com a capità al cos de Royal Engineers i va ser guardonat amb la Creu Militar. El 1920 i 1921 guanyà el títol del pes pesant de l'Amateur Boxing Association of England.

## Referències

* 1 2 3 4 «Ron Rawson Olympic Results». sports-reference.com. Arxivat de l'original el 18 d’abril 2020. [Consulta: 30 octubre 2017].
# Roscoe Lockwood

Roscoe Conkling Lockwood (Upper Pittsgrove, Nova Jersey, 22 de novembre de 1875 – Moorestown, Nova Jersey, 24 de novembre de 1960) va ser un remer estatunidenc que va competir cavall del segle xix i el segle xx.
El 1900 va prendre part en els Jocs Olímpics de París, on guanyà una medalla d'or en la prova de vuit amb timoner com a membre de l'equip Vesper Boat Club.

## Referències

* ↑ «Roscoe Lockwood Olympic Results». sports-reference.com. Arxivat de l'original el 14 de novembre 2012. [Consulta: 20 setembre 2015].
# Roy Sandstrom

Roy Sandstrom (Kingston upon Hull, 11 de setembre de 1931 - 19 de maig de 2019) fou un atleta anglès, especialista en curses de velocitat, que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on disputà tres proves del programa d'atletisme. Fou cinquè en els 4x100 metres, mentre en els 100 i 200 metres quedà eliminat en sèries.
En el seu palmarès destaca una medalla de plata en els 4x100 metres al Campionat d'Europa d'atletisme de 1958. Formà equip amb Peter Radford, David Segal i Adrian Breacker. Als Jocs de l'Imperi Britànic i de la Comunitat de 1958 va guanyar una medalla d'or en els 4x110 iardes. El 1955 guanyà el campionat britànic de l'AAA de les 100 iardes. L'agost de 1956 va batre el rècord britànic dels 100 metres amb un temps de 10,3, batent l'antic rècord de 10,4 establert per Arthur Sweeney el 1937.

## Millors marques

* 100 metres. 10.3" (1956)
* 200 metres. 21.3" (1958)

## Referències

* 1 2 «Olympedia – Roy Sandstrom». [Consulta: 26 octubre 2020].
* 1 2 3 Roy Sandstrom a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Eric Sandstrom | Commonwealth Games Federation» (en anglès). Arxivat de l'original el 2018-11-29. [Consulta: 26 octubre 2020].
* ↑ «British Athletics Championships 1945-1959». [Consulta: 26 octubre 2020].
* ↑ «Track and Field Statistics». [Consulta: 26 octubre 2020].
# Ruud van Feggelen

Ruud van Feggelen (Amsterdam, 14 d'abril de 1924 - Deventer, 9 d'agost de 2002) va ser un waterpolista i entrenador neerlandès que va competir durant les dècades de 1940 i 1950.
El 1948 va prendre part en els Jocs Olímpics de Londres, on va guanyar la medalla de bronze en la competició de waterpolo. Quatre anys més tard, als Jocs de Hèlsinki, fou cinquè en la mateixa competició.
També guanyà el Campionat d'Europa de waterpolo de 1950.
Entre 1962 i 1966 entrenà la selecció nacional neerlandesa. En honor seu es va crear el Premi Ruud van Feggelen per reconèixer el millor waterpolista neerlandès de l'any.

## Referències

* ↑ «Ruud van Feggelen Olympic Results». sports-reference.com. Arxivat de l'original el 18 d'abril 2020. [Consulta: 26 maig 2019].
* ↑ Men Water Polo European Championship 1950 Wien (AUT) – 20–26.08 Winner Netherlands. todor66.com
* ↑ Chronologische geschiedenis van het waterpolo Arxivat 2012-03-20 a Wayback Machine.. h2opolo.be
# Ruy de Freitas

Ruy de Freitas (Macaé, 24 d'agost de 1916 - Rio de Janeiro, 2 d'agost de 2012) fou un jugador de bàsquet brasiler que va competir entre les dècades de 1930 i 1950. Un cop retirat com a jugador exercí d'entrenador.
El 1948 va prendre part en els Jocs Olímpics de Londres, on guanyà la medalla de bronze en la competició de bàsquet. Quatre anys més tard, als Jocs de Hèlsinki, fou sisè en la competició de bàsquet.
En el seu palmarès també destaquen dues medalles d'or (1939 i 1945), una de plata (1947) i dues de bronze (1940, 1942) al Campionat sud-americà de bàsquet. El 1955, com a entrenador, guanyà la medalla de bronze en aquesta mateixa competició.

## Referències

* ↑ «Ruy de Freitas Olympic Results». sports-reference.com. Arxivat de l'original el 14 de desembre 2012. [Consulta: 27 maig 2019].
* ↑ «Ruy de Freitas». cbb.com.br. Confederação Brasileira de Basketball. Arxivat de l'original el 4 de març 2016. [Consulta: 27 maig 2019].